[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.9.2007

COM(2007) 557 végleges

2005/0040 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az „Alapvető jogok és jogérvényesülés” általános program keretében a 2007–2013 közötti időszakra vonatkozó „Polgári jogi jogérvényesülés” speciális program létrehozásáról szóló

AZ EURÓPAI PARLAMENT ÉS A TANÁCS HATÁROZATJAVASLATÁRA vonatkozó tanácsi közös álláspontra irányuló európai parlamenti módosításokról szóló

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2005/0040 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az „Alapvető jogok és jogérvényesülés” általános program keretében a 2007–2013 közötti időszakra vonatkozó „Polgári jogi jogérvényesülés” speciális program létrehozásáról szóló

AZ EURÓPAI PARLAMENT ÉS A TANÁCS HATÁROZATJAVASLATÁRA vonatkozó tanácsi közös álláspontra irányuló európai parlamenti módosításokról szóló

1. Bevezetés

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottságnak véleményt kell nyilvánítania azokról a módosításokról, amelyeket az Európai Parlament a második olvasat során javasol. A Bizottság az alábbiakban véleményt nyilvánít a Parlament által benyújtott egyetlen módosítási javaslatról.

2. Előzmények

A Bizottság a javaslatot 2005. április 6-én fogadta el, és ugyanezen a napon továbbította az Európai Parlamentnek és a Tanácsnak. Az Európai Gazdasági és Szociális Bizottság 2006. január 19-én hozta meg véleményét a Bizottság javaslatáról. Az Európai Parlament plenáris ülése 2006. december 14-án első olvasatban elfogadott 7 módosítást. A Tanács 2007. június 13-én közös álláspontot fogadott el. A Bizottság 2007. június 19-én fogadta el közleményét a Tanács közös álláspontjáról. Az Európai Parlament plenáris ülése 2007. július 11-én második olvasatban egyetlen módosítást fogadott el.

3. A JAVASLAT CÉLJA

A bizottsági javaslat szándéka a „Polgári jogi jogérvényesülés” elnevezésű program létrehozása, amelynek a következők a célkitűzései:

a) az igazságügyi együttműködés elősegítése az egymás elismerésén és a kölcsönös bizalmon alapuló, a polgári ügyek terén egységes európai igazságszolgáltatási térség megteremtéséhez való hozzájárulás céljából;

b) a határokon átnyúló polgári eljárások megfelelő lefolytatását akadályozó tényezők kiküszöbölésének elősegítése a tagállamokban;

c) az egyének és vállalkozások mindennapi életének javítása azáltal, hogy lehetővé teszik jogaiknak az egész Európai Unióban történő érvényesítését, különösen az igazságszolgáltatáshoz való hozzáférésük megkönnyítése által;

d) a jogi, igazságügyi és közigazgatási hatóságok, valamint a jogi szakmák közötti kapcsolatok, információcsere és hálózatépítés javítása – többek között az igazságügyi képzések támogatása révén – az ezen hatóságok és szakemberek közötti kölcsönös megértés javítása céljából.

4. A Bizottság véleménye az Európai Parlament módosításairól

4.1. A Bizottság által teljesen elfogadott módosítások

A Bizottság elfogadja az Európai Parlament egyetlen módosítását . E módosítás célja a preambulumot egy új, a Tanáccsal és a Bizottsággal megvitatott szövegű, az Európai Parlamentnek a határozatban megjelölt irányítóbizottságok munkájával kapcsolatos tájékoztatásáról szóló preambulumbekezdéssel kiegészíteni.

A Bizottság a plenáris ülésen történő szavazás során a következő nyilatkozatot tette:

„Ami a 2007–2013 közötti időszakra vonatkozó, európai parlamenti és tanácsi határozattal létrehozott „Polgári jogi jogérvényesülés” speciális program végrehajtási intézkedéseit illeti, a Bizottság vállalja, hogy az említett speciális programhoz kapcsolódó éves munkaprogram tervezetét – kivételes jelleggel – a komitológiai nyilvántartáson keresztüli továbbításon kívül a lehető leggyorsabban eljuttatja az illetékes parlamenti bizottság elnökének is.

A Bizottság a lehető leghamarabb értesíti a Parlamentet a bizottságok értekezletei után hozott módosításokról.”

5. Következtetés

Az EK-Szerződés 250. cikkének (2) bekezdése alapján a Bizottság javaslatát a fentiek szerint módosítja.